דוד נקרוטמן

ילדות

דוד נקרוטמן נולד ב-28 בנובמבר 1973 בברוקלין, ניו יורק לנטלי לבית בל ואלן נקרוטמן. הוא אחיו הצעיר של יוסף נקרוטמן. במהלך שנותיו בבית הספר היסודי והתיכון, למד נקרוטמן בישיבה, שם ענד לדבריו "כובע שחור" אשר אופייני לזרם החסידי אורתודוקסי.

השכלה

נקרוטמן הוא בעל תואר ראשון בפסיכולוגיה משפטית ממכללת ג'ון ג'יי למשפט פילי וכן בתואר שני בעבודה סוציאלית מאוניברסיטת פנסילבניה.
ב-2013, התקבל נקרוטמן לתוכנית התאולוגיה של אוניברסיטת אורל רוברטס  ולומד לתואר שני בספרות תנ"כית תוך התרכזות בלימודי יהדות-נצרות.
במאי 2018, הפך נקרוטמן ליהודי האורתודוקסי הראשון שסיים לימודיו באוניברסיטת אורל רוברטס כשבידו תואר שני בלימודי נצרות.

יחסי יהודים-נוצרים

בתחילת שנות האלפיים, לפני עבודתו במרכז להבנה ושיתוף פעולה יהודי נוצרי, נקרוטמן שימש תחילה כמנהל הדסק הפוליטי ולאחר מכן כמנהל הדסק לענייני נצרות בקונסוליה הישראלית בניו יורק, תפקיד שקיבל לאחר שנכח בערב חגיגי שנערך לכבוד ישראל בכנסייה מקומית בברוקלין. תחילה, היה זה מנהלו של נקרוטמן בקונסוליה, אלון פנקס, שהיה אמור להיות נוכח באירוע אך מצב חירום בישראל באותה עת מנע ממנו ללכת והוא ביקש מנקרוטמן להחליפו. לאחר שטלפן למורו ורבו, הרב ג'רלד מייסטר, קיבל נקרוטמן את ההתר הדרוש כדי להיות נוכח באירוע בכנסייה. לאחר האירוע, פנו פנקס ומנהל התקשורת שלו, עידו אהרוני, לנקרוטמן והודיעו לו שהם משנים את תפקידו מראש הדסק לעניינים פוליטיים לראש הדסק לענייני נצרות. לאחר היסוס באשר לרצונו לקבל את התפקיד, פנה שוב נקרוטמן לרב מייסטר שאמר לו שהוטלה עליו אחריות מקודשת ושבאפשרותו ללכת באחת משתי דרכים; "תאולוגיית ברית", שבה הן הקהילה היהודית והן הקהילה הנוצרית מאמינים שהם באו בברית ה', או בדרך של "רגע קודאק" (Kodak Moment) שבו רק תופיע תמונתו בעיתון. מייסטר אמר לו שהוא מעדיף שילך בדרך הראשונה. לבסוף, קיבל נקרוטמן על עצמו את התפקיד. בזמן ששימש כמנהל הדסק לענייני נצרות, הוא יסד את יום התפילה לשלום ירושלים , החוויה הישראלית, אירוע נוצרי לכבוד יום ירושלים, תוכנית "השומרים על החומות" בשותפות עם הכומר רוברט סטרנס ממדרשות "כנפי נשרים", מה שהביא למליוני נוצרים המתפללים ותומכים בישראל ובעם היהודי.

המרכז להבנה ושיתוף פעולה יהודי-נוצרי

מאז 2008, תחת חסותו של הרב שלמה ריסקין, מנהל נקרוטמן את המרכז להבנה ושיתוף פעולה יהודי-נוצרי או CJCUC, מוסד יהודי אורתודוקסי המקיים סיורים תנ"כיים לנוצרים בישראל וכן סמינרים העוסקים בשורשיה העבריים של הנצרות ובשיתוף פעולה בין בני שתי הדתות. המרכז הוקם בשנת 2008 על ידי הרב שלמה ריסקין וממוקם באפרת.
ב-2011, נאם נקרוטמן בפני נוצרים קוריאנים בהפגנה פרו-ישראלית שנערכה בסאול. באפריל 2012, הוא היה הנואם המרכזי, באירוע הבינלאומי הראשון של CUFI (Christians United for Israel) (נוצרים מאוחדים למען ישראל) שנערך בניירובי ובו נכחו כ-1,500 אפריקאים התומכים בישראל.
ב-2013, התקבל נקרוטמן לתוכנית התאולוגיה של אוניברסיטת אורל רוברטס.
באוקטובר 2013, פרסם נקרוטמן בקשה שנויה במחלוקת ליהודים לתיקצוב מבנה קבע עבור כנסייה ערבית-נוצרית של הכומר סטיבן חורי.
בכתבה שפרסם בספטמבר 2015 ב-The Times of Israel, פנה נקרוטמן למשרד החינוך בנוגע לקיצוצים ותיקצוב שווה עבור בתי ספר נוצריים תוך טענה שהקיצוצים מהווים "נזק משני" כתוצאה מעניינים פוליטיים פנימיים וכן קביעה שהעניינים האלה, "אסור שידכאו קהילות מיעוטים". מאוחר יותר ביחד עם ארגון Pave the Way Foundation (PTWF) והמרכז הגלילי ללימודי יחסים יהודים-נוצרים (CSJCR), יזם מרכז CJCUC קמפיין בינלאומי שדרש מראש ממשלת ישראל ומשרד החינוך להציל את החינוך הנוצרי.

יום הלל

באפריל 2015, יסד נקרוטמן, ביחד עם מיסד המרכז להבנה ושיתוף פעולה יהודי-נוצרי, הרב שלמה ריסקין, את יוזמת יום הלל  הבינלאומית שבה נקראים ומוזמנים נוצרים מרחבי העולם, לומר את תפילת ההלל ביחד עם יהודים בחגיגות יום העצמאות של ישראל.

בלסינג בית לחם

בסתיו 2016, הקים נקרוטמן, ביחד עם שותפו במרכז להבנה ושיתוף פעולה יהודי-נוצרי, הרב פסח ווליצקי, את ארגון הצדקה "בלסינג בית לחם" במטרה לסיע לאוכלוסיית הנוצרים הנרדפת בבית לחם וסביבתה.

חיים אישיים

מ-2006 עד 2013 עבד נקרוטמן בחברת היי-טק ישראלית.